ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...นายเซเว่น
qq...กรณ์ จาติกวณิช รมว.คลัง เสริมทีมงานลุยประชาวิวัฒน์ หวังกอบกู้โครงการที่ออกมาสุกๆ ดิบๆ เป็นโครงการเบี้ยหัวแตก ไม่สามารถเรียกคะแนนทางการเมืองได้เป็นกอบเป็นกำ
qq...จะว่าไปแล้วโครงการประชาวิวัฒน์แกะกล่องของขวัญ 9 ชิ้น มาตั้งแต่ 9 ม.ค. 2554 แต่ถึงวันนี้ประชาชนยังงงๆ เหมือนได้ของขวัญที่ประกอบไม่เสร็จใช้งานไม่ได้ เลยได้แต่สงสัยว่าทำไมไม่ทำให้เสร็จก่อนแล้วค่อยเปิด
qq...ยิ่งเมื่อนำโครงการประชาวิวัตน์ของพรรคประชาธิปัตย์ ไปเทียบกับ 6 มาตรการ 6 เดือน ของรัฐบาลเพื่อไทย ถือว่ามาตรการของพรรคเพื่อไทยเด็ดขาดกว่ามาก เพราะประกาศตูมมีผลบังคับใช้ได้ทันทีได้กันถ้วนหน้าทุกคน
qq...จุดอ่อนของโครงการประชาวิวัฒน์ที่สำคัญส่วนหนึ่ง มาจากมาตรการชั่งไข่ขายเป็นกิโล ที่ต้องการให้คนทั้งประเทศกินไข่ราคาถูก แต่มีจุดขายไข่ชั่งกิโลไม่ถึง 10 แห่ง ก็ไม่รู้ว่าวันไหนจะประสบความสำเร็จ ครั้นจะยกเลิกก็จะพลอยให้โครงการประชาวิวัฒน์ล้มเหลวทั้งโครงการ
qq...เสาวนีย์ กมลบุตร รองปลัดกระทรวงการคลัง ประธานกรรมการธนาคารทหารไทย ออกมายืนยันว่าคลังไม่รีบขายหุ้นให้ใคร เพราะตอนนี้แบงก์ดีวันดีคืน ยิ่งวันมีแต่ราคายิ่งขึ้น จึงเป็นเรื่องธรรมดาที่จะมีทั้งแบงก์ฝรั่ง จีน มาเลเซีย รุมขอซื้อกันยกใหญ่
qq...ยินดีด้วยจริงๆ ธนาคาร ซีไอเอ็มบี ไทย แต่งตั้ง สุธีร์ โล้วโสภณกุล ผู้ช่วยกรรมการผู้จัดการใหญ่ ด้านบริหารเงินและค้าผลิตภัณฑ์การเงิน ขึ้นเป็นผู้ช่วยกรรมการผู้จัดการใหญ่สายบริหารเงิน ซึ่งเป็นตำแหน่งผู้บริหารสูงสุดสายบริหารเงิน ดูแลรับผิดชอบด้านการตลาดผลิตภัณฑ์การเงิน ด้านบริหารเงินและค้าผลิตภัณฑ์การเงิน ทีมตลาดตราสารหนี้ ทีมค้าตราสารหนี้เอกชน ทีมธุรกิจสถาบัน ทีมวิเคราะห์ความเสี่ยงธุรกิจบริหารเงิน